उनाकोटी का अर्थ है एक करोड़ से एक कम। उनाकोटी त्रिपुरा में एक जगह का नाम है। इसके बारे में एक कथा प्रसिद्ध है कि एक कुम्हार था जिसका नाम कल्लू था। उसने शिवजी की भक्ति की और शिव जी को प्रसन्न कर लिया। उसने भगवान से प्रार्थना की वे उसे कैलाश अपने साथ ले जायें। शिवजी उसे ले जाना नहीं चाहते थे इसलिए भगवान शिव ने अपने साथ ले जाने से बचने के लिए शर्त रखी कि यदि वह एक रात में भगवान शिव की एक करोड़ मूर्तियां बना देगा तो वह उसे अपने साथ कैलाश पर्वत पर रहने की अनुमति प्रदान कर देंगे। कल्लू कुम्हार ने मूर्तियां बनाना शुरू कर दीं किंतु जब सुबह हुई तो सारी मूर्तियॉ बन चुकी थी, गिनने पर एक मूर्ति कम निकली और शर्त के अनुसार कल्लू कुम्हार वहीं रह गया और इस तरह उस जगह का नाम उनाकोटी पड़ गया।